Diari Oficial de la Generalitat Valenciana


Sumari del DOGV 4322, del 27-08-2002 (2002/8752)

Informació pública del programa d'actuació integrada de les unitats d'execució F i G de sòl urbà del Pla General Municipal d'Ordenació de la Pobla de Vallbona.
---------------------------------------------------------------------------------------------------------------------------------------------------------------

### Dades del document

Número de DOGV
:   4322

Data del DOGV
:   27-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8752


Organisme emissor
:   Xabiaport, SA

Tipus de document
:   Anunci

Informació pública del programa d'actuació integrada de les unitats d'execució F i G de sòl urbà del Pla General Municipal d'Ordenació de la Pobla de Vallbona. [2002/Q8752]
  
Per mitjà d'aquest edicte s'anuncia l'obertura d'un període d'informació pública de 20 dies, comptat a partir de l'endemà de la seua publicació en el Diari Oficial de la Generalitat Valenciana, de la documentació de la proposta de programa d'actuació integrada de les unitats d'execució F i G de sòl urbà del Pla General Municipal d'Ordenació de la Pobla de Vallbona, promogut per la mercantil Xabiaport, SA.
  
Aquesta documentació consisteix en:
  
1. Programa d'actuació integrada de les unitats d'execució F i G de sòl urbà del Pla General Municipal d'Ordenació de la Pobla de Vallbona, promogut per la mercantil Xabiaport, SA.
  
2. Avantprojecte d'urbanització de les unitats d'execució F i G de sòl urbà del Pla General Municipal d'Ordenació de la Pobla de Vallbona, promogut per la mercantil Xabiaport, SA.
  
La documentació assenyalada es trobarà a la vista durant els terminis expressats d'exposició pública a la Notària del senyor Manuel Puerto Bañó, situada a la Pobla de Vallbona, carrer del Poeta Llorente, número 150, on podrà ser consultada de dilluns a divendres, de 09.00 a 14.00 hores, així com a les dependències de l'Ajuntament de la Pobla de Vallbona.
  
Es fa l'advertiment que, dins del termini de 20 dies comptats des de la publicació de l'últim anunci, qualsevol persona podrà comparèixer a la notària abans esmentada per a obtindre una còpia de l'acta notarial de protocol·lització o sol·licitar que aquesta li siga exhibida, així com presentar al·legacions i/o alternatives tècniques que pretenguen competir amb la que s'exposa al públic.
  
Així mateix, es fa constar la possibilitat de consultar durant el mateix termini, a l'ajuntament, les actuacions derivades de la documentació dipositada en aquest i de presentar, per a la incorporació a les actuacions, tant al·legacions com alternatives tècniques, així com proposicions juridicoeconòmiques, per a executar qualsevol de les alternatives, tot això segons el que s'estableix en els articles 45, 46 i 48 de la Llei Reguladora de l'Activitat Urbanística.
  
El termini de 20 dies indicat s'ampliarà en uns altres 20 dies, si en els 10 primers dies d'informació pública, qualsevol interessat es compromet de formular una alternativa tècnica en competència, substancialment distinta a la que s'exposa.
  
Les proposicions juridicoeconòmiques es presentaran al Registre General de l'ajuntament en plica tancada, dins dels cinc dies hàbils següents al venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament, el dia següent hàbil a la conclusió del termini per a la seua presentació i, en qualsevol cas, amb la prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions es trobaran a la vista per a consulta i al·legacions, abans de l'aprovació del programa i l'adjudicació de l'execució.
  
La relació de titulars afectats és la que a continuació s'exposa, per si no fóra possible la notificació individualitzada a algun d'ells, la present publicació val a l'efecte: